cyanic-selkie/wikianc huggingface dataset:
National Unity Platform
<templatestyles src="Hlist/styles.css"> Ekibiina kya National Unity Platform ( NUP, Swahili :Jukwaa la Umoja wa Kitaifa ekyali National Unity, Reconciliation and Development Party (NURP), [./Https://en.wikipedia.org/wiki/Political_party kibiina kya byabufuzi] mu Uganda ekikulemberwa Robert Kyagulanyi Ssentamu (amanyiddwa nga Bobi Wine). Ekibiina kya NURP kyali kikulemberwa Moses Nkonge Kibalama okuva December 2004 okutuuka July 2020. Nga 14 July 2020, Kyagulanyi yafuna obukulembeze bw'ekibiina era n'alangirirwa ng'omukwasi wa bendera w'ekibiina mu [./Https://en.wikipedia.org/wiki/2021_Ugandan_general_election kulonda kwa Pulezidenti wa Uganda okwa January 2021].
Ebyeemabega
Mu July 2017, Robert Kyagulanyi Ssentamu yalayizibwa ng’omubaka akiikirira amatwale ge buvanjuba bwa Kyaddondo (Kyadondo East Constituency) mu [./Https://en.wikipedia.org/wiki/Parliament_of_Uganda Palamenti] ey’ekkumi (2016-2021). Okuwangula ekitundu ekyo, yasinga bannabyabufuzi babiri abakugu mu kulonda kwomubaka kuno: Sitenda Sebalu ow’ekibiina ekiri mu buyinza ekya National Resistance Movement (NRM) ne Apollo Kantinti ow’ekibiina ekikulu ekivuganya gavumenti ekya Forum for Democratic Change (FDC).
Bwe yali yeesimbyewo ku kifo ky'eKyaddondo East, Kyagulanyi yagaanibwa ebibiina byombi ebya DP ne FDC political parties, kwe kwesimbawo ku lulwe nga tayise mu kiibina kyona. Yakozesa omubala gwa People Power ng’omulanga gwe ogw’okukunga abantu, ekyaviirako ekiyitibwa [./Https://en.wikipedia.org/wiki/People_Power,_Our_Power People Power Movement] mu Uganda.
[./Https://en.wikipedia.org/wiki/Uganda_Electoral_Commission Ekibiina] kya People Power kyasembayo okufuna ekibiina ekyawandiisibwa mu mateeka ekya NURP ne kikyusa erinnya ne bakifuula National Unity Platform era nga 22 July 2020, abatandisi ba NUP, nga bali wamu n’abantu abakulu okuva mu kibiina kya People Power, baalangirira nti Kyagulanyi yalondeddwa Pulezidenti wa NUP era nga ye yakwatidde bendera y’ekibiina kya pulezidenti mu kulonda kw’eggwanga okwa 2021 okubindabinda.
Ekibiina kino kiwandiike mu [./Https://en.wikipedia.org/wiki/Uganda_Electoral_Commission kakiiko k'ebyokulonda mu Uganda]. Akabonero k’ekibiina kino ye manvuuli mu langi emmyufu, enjeru ne bbulu nga yeetooloddwa obutolooze mu langi emmyufu, enjeru ne bbulu omukwaafu. Akabonero ka NUP katongozebwa mu bujjuvu akakiiko k’ebyokulonda mu Uganda
Nga 28 July 2020, ekibiina kyatongoza kaadi z’obwammemba ezaali zigula USh1,000 zokka (nga [./Https://en.wikipedia.org/wiki/United_States_dollar USD] 0.27 oba GBP 0.2), ssente ze baagamba ezitasosola nti mbeera z’abantu era nga buli Munnayuganda yali azisobola.
Nga 3 August 2020, pulezidenti w’ekibiina yalangirira abakiise ba palamenti bataano abaasala nebadda mu National Unity Platform. Mu bano mwalimu [./Https://en.wikipedia.org/wiki/John_Nambeshe John Baptist Nambeshe] (NRM), Patrick Nsamba (NRM), Francis Zaake (eyali kululwe) n’omubaka wa Busujju David Kalwanga (eyali kululwe). Nga 13 August 2020, ababaka ba Palamenti abalala kkumi na mukaaga, beegatta ku kibiina ky’ebyobufuzi ekya NUP, okuva mu kibiina kya Democratic Party (DP). Kino kyaletera omuwendo gw’ababaka abeegasse ku Kyagulanyi mu NUP, mu wiiki bbiri ezasooka mu August 2020 okutuuka ku makumi abiri mu emu (21).
Nga 14 January 2021 okulonda kwa bonna kwaliwo. Okusinziira ku kunoonyereza okwakolebwa ekitongole kya Market Intelligence Group, Bobi Wine yalina obuwagizi bwa Bannayuganda nga ebitundu 59 ku 100. Nga 16 January akakiiko k’ebyokulonda kaalangirira, nga nobululu bwaali tebunabalibwa, nti Bobi Wine yafuna obululu 35.08 ku 100. Okulangirira kuno kwavumirira nnyo okusinzira nti waliwo ebifo 409 eby’okulondebwamu mwe yali afunye obululu 100 kukinaayokyo. Obutambi bungi obw’okusonseka obululu mu bubookisi bwokulonda bwazuuka. Abakulembeze abalala ab’oludda oluvuganya nabo baategeeza nti Bobi Wine yali awangudde era Museveni yalayizibwa mu bukyamu. Factchecker organization Pesacheck yafulumya ebiwandiiko nti Uganda tenabaako na kulonda kwa bwesimbu mu myaka egisukka 30. Nga 9 February Palamenti ya Bulaaya yayisa ekiteeso ekigamba nti okulonda kwali kwa ffujjo era tekwali kwa ddembe wadde obwenkanya.
Nga 3 August 2021 omuvumirira wa gavumenti omumanyifu, omuwandiisi w'ebyobufuzi, era omuwagizi w’ekibiina Fred Lumbuye yabulawo okuva mu mumakaage e Turkey.
Ebiwandiiko ebikozesebwa
<references group="" responsive="1">
Lucy Achiro Otim
Obuyigirize n'obuvo bwe
Mukyala mufumbo. Achiro yasomera ku Mary Immaculate primary school ku misomo gye egy'aPulayimale era n'akola ebigezo bye eby'akamalirizo ebya primary leaving examinations (PLE) mu 1998. Oluvanyuma yaweebwa ekifo mu ssomero lya Sacred Heart secondary school, mu Gulu, gye yatuulira ebigezo bye ebya Siniya ey'okuna ebya Uganda Certificate of Education (UCE) mu 2002. N'asomera ku Merry Land High School ku mutendera gwa A'level, era n'akola ebigezo bye ebya Uganda Advanced Certificate of Education (UACE) mu 2004. Oluvanyuma yegatta ku Yunivasite y'e Makerere era n'atikkirwa Diguli eya Bachelor's degree in social sciences mu 2008. Era oluvanyuma yayongerako Diguli ey'okubiri mu Kikula ky'abantu mu 2014 okuva mu Yunivasite y'emu.
Ebyafaayo bye mirimu gye
Achiro aweereza nga Dilekita omukulu mu kibiina ky'abakyala n'abaana ekya women and children protection initiative okuva mu 2012 okutuusa kaakano. Era yaweereza nga omukwanaganya w'abakyala mu kitongole kya United States Agency for International Development (USAID), Adventist Development and Relief Agency(ADRA) mu 2012. Era yali mukugu mu kikula ky'abantu mu kitongole kya oxfam international mu 2009, era yali mukugu mu kikula ky'abantu n'abaana mu kitongole ky'abakyala ekya UN Women mu 2011.
Achiro aweereza ng'Omubaka mu Paalamenti, akiikirira Konsitituwense y'oBukiikakonno bw'e Aruu mu Paalamenti y'a Uganda. Mu Paalamenti aweereza ku kakiiko k'eddembe ly'abantu era ne ku kakiiko k'ekikula ky'abantu. Y'e Minisita ow'ekikula ky'abantu ku Kabinenti ey'ekisiikirize.
Mmemba omujjuvu mu bitongole eby'obukugu bibiri. omuli eky'abaana ekiyitibwa Child protection working group of Uganda, n'ekya Gender cluster eky'omu Bukiikaddyo bwa Sudan. Achiro Mmemba mu kibiina ky'abakyala ekya Uganda Women Parliamentary Association (UWOPA).
Ebitakwatagana
Okulondebwa kwa Achiro kwasooka n'ekugaanibwa kkooti ensukkulumu mu mwezi gwa Ssebaaseka 2016 olw'okugyeemera amateeka g'akakiiko akakwasaganya eby'okulonda aka Electoral commission era n'ekalagira okulonda okupya. Lucy Achiro Otim yaddamu n'alondebwa ng'Omubaka mu Paalamenti ow'oBikiikakkono bwa Konsitituwense t'e Aruu mu Disitulikiti y'e Pader oluvayuma lw'okuwangula abaali besimbyewo abataano mu kulondebwa okwategekebwa okujjuza ekifo mu mwezi gwa Mukutulansanja nga 6 nga Kkooti ensukkulumu y'eyali efuga. Yagamba oluvanyuma lw'okuwangula akalulu nti tiimu ye yasanga okutiisibwatiisibwa n'okusoomozebwa mu nsonga z'assente n'ewankubadde basobola okubivvuunuka.
Justine Lumumba Kasule
Justine Lumumba Kasule Munnayuganda Omusomesa ate nga Munnabyabufuzi. Ye Ssabawandiisi w'ekibiina kya National Resistance Movement, ekibiina ky'ebyobufuzi ekiri mu buyinza mu Uganda. Yalondebwa mu kifo ekyo nga 23, Ogwekkuminebiri 2014, ng'adda mu bigere bya Amama Mbabazi. Nga oggyeeko ekyo, yakolako nga Omukubiriza wa gavumenti mu Kabinenti ya Uganda okuva mu gwokutaano 2011 okutuuka mu Gwekkuminebiri 2014. Justine Lumumba Kasule yaweerezaako nga Mmemba mu Paalamenti akiikirira abakyala mu Disitulikiti y'e Bugiri okuva mu 2001, okutuuka lwe yalekulira mu Gwekkuminebiri 2014
Obuyigirize bwe
Yazaalibwa mu Disitulikiti y'e Bugiri nga 22 Ogwekkuminogumu 1972. Yasomera St. Anthony Senior Secondary school mu Nkokonjeru mu misomo gye egya O-level. Oluvanyuma y'akyusa n'adda ku St. Joseph's Secondary School e Naggalama gye yamalira emisomo gye egya A-level. Mu 1993, yafuna ekifo mu Yunivasite y'e Makerere gye yatikkirwa Diguli eya Bachelor of Arts ne Dipuloma mu byenjigiriza, mu 1996.
Emirimu gye
Okuva mu 1996 okutuuka mu 1997 yakolako nga omusomesa. Okuva mu 1997 okutuuka mu 1998, yali akola nga kaliisoliiso w'amasomero mu Disitulikiti gy'azaalibwa. Okuva mu 1998 okutuuka mu 2001, yakola nga Ofiisa omukulu mu Minisitule y'ebyanjigiriza. Mu 2001, yalondebwa mu Paalamenti ku ttiketi ya National Resistance Movement, okuweereza ng'omubaka akiikirira abakyala b'omu Disitulikiti y'e Bugiri. Yaddamu n'alondebwa okuva mu 2001 okutuuka mu 2014, lweyalekulira okufuuka Ssaabawandiisi w'ekibiina ky'ebyobufuzi ekiri mu buyinza ekya National Resistance Movement, yalondebwa nga Omukubiriza wa Gavumenti mu Gwokutaano 2011 ng'adda mu bigere bya John Nasasira.
Ebirala by'oyinza okufaako
Mukyala mufumbo era nga muzadde wa Balenzi babiri. Mukyala mukatoliki.
Nacogdoches County, Texas
Nacogdoches County, Texas ye ssaza erisangibwa mu ssaza ly’e Texas mu nsi ya United States of America.
Ekkomera lye Makindye
Makindye Prison ly'ali kkomera lya Gavumenti ya Uganda eryali litwalibwa Gavumenti eryafuuka ekifo omwatemulwanga abaali bawakanya nga Gavumenti nga tebatwaliddwa mu mbuga z'amateeka mu biseera by'omukulembeze n'akyemalira, Idi Amin.
Ekkomera ly'e Makindye lyazimbibwa era ly'atandikibwa nga ekkomera ly'abantu babulijjo. Lyakyusibwa n'elifuuka ekkomera ly'amagye mu 1971 omukulembeze nakyemalira Idi Amin mu buyinza. Mu buyinza bwe, Amin yatandika okukwata n'okusiba abaali abawakanya Gavumenti ye mu kkomera eryo.
John Kakonge, eyali Minisita w'ebyobulimi mu Uganda wansi wa Milton Obote, yatwalibwa mu kkomera ly'e Makindye ng'eno gyeyattibwa nga akawanga ke kamementulwa n'ennyondo. Abasibe bagambibwa nti okukola ekikolwa ekyo baali bakusonyiyibwa. Buli musibe yaweebwa ennyondo okukola nga munne bweyali akoze n'okukkiriza okwo.Alipoota ey'okubiri eyafulumizibwa y'agamba nti abasibe basimbibwa mu lunyiriri ne basindikirizibwa okukuba omuntu ali mu maaso..
Ekkomera lino likyaliyo e Makindye, Disitulikiti eliraanye ekibuga Kampala mu Uganda.
Grace Akello
Grace Akello (yazaalibwa mu 1950) Munnayuganda Omutontomi, omuwandiisi w'emboozi empanvu, omuwandiisi w'ennyimba ennansi era munnabyabufuzi. Ye ambasada wa Uganda mu nsi ya India.
Obuto bwe n'ebyensoma
Dinah Grace Akello Muteeso (Iteso),era yazaalibwa mu bitundu ebiriraanye ekibuga Soroti, ekisangibwa mu Buvanjuba bwa Uganda. Yasoma bya kuweereza na kuyamba bantu (Social Administration and Social Work) nga Ddiguli eno yagisomera ku Makerere University mu Kampala. Mu 1979, yabeerako e Tanzania bwe yali adduse ekibambulira kya Gavumenti ya Pulezidenti Idi Amin era yaliyo ng'omunoonyi w'obubudamu.
Emirimu gye
Yakolako ng'omukuŋŋaanya w'akatabo ka maagaziini akaafulumiranga e Kenya n'e Tanzania mu kiseera nga tannagenda Bungereza. Bwe yatuuka e Bungereza awo mu myaka gy'ekinaana (1980s) yafuuka omumuka w'omukuŋŋaanya w'ekitongole ky'amawanga agaaliko mu luse lwa Bungereza ekya Commonwealth Secretariat. Ekifo kino Akello yakirimu okuva mu 1983 okutuuka mu 1990.
Ebyobufuzi
Mu 1990, Grace Akello yadda ku butaka e Uganda n'akola akakiiko akaaluubirira okutaasa Abateeso (Teso People) abaali bagobwa ku ttaka lyabwe kw'ossa okuttibwa ku mulembe gwa Idi Amin Dada. Akakiiko kano kaaliwo okutuusa mu mwaka gwa 1996. Mu 1996, yafuuka Omubaka wa Paalamenti ya Uganda era mu 1999 yalondebwa okubeera Minisita w'ekikula ky'abantu, abakozi n'enkulaakulana.
Okuva mu 1999 okutuuka mu 2006, yali Minisita mu Kabineeti y'eggwanga Uganda. Yali Minisita w'obwegassi n'okutereka / Microfinance Initiatives okuva mu 1999 okutuuka mu 2003, era n'afuuka Minisita w'Amambuka ga Uganda okuva mu 2003 okutuusa mu 2006.
Rusk County, Texas
Rusk County, Texas ye ssaza erisangibwa mu ssaza ly’e Texas mu nsi ya United States of America.
Grace Akello
Litulica
Mu 1992, yawandiika ekitontome kye yatuuma "Encounter"(Okweŋŋanga). Era ayongera n'agamba nti oluyimba lwe olwa My Barren Song lwavuganya mu mpaka za Margaret Busby's Daughters of Africa, era nassibwa mu ttuluba ly'abakazi abawandiisi abakuukuutivu mu Afrika.
Obulamu bwe obw'omunda
Grace Akello yafumbirwa, Hugh Mason, mu 1983. Baazaala abaana abalenzi bana (4) nga babeera mu maka gaabwe mu Uganda ku nkingizzi z'ekibuga Kampala.
Cissy Dionizia Namujju
Okusoma kwe
Cissy Dionizia Namujju yatuula S4 ye mu 2005 n'atuula ne S6 mu 2007 ng'ali mu ssomero lya Modern Secondary School. Alina Dipulooma mu byatekinologiya gye yasomera mu ttendekero lya APTECH mu (2010).
Emirimu
Cissy Namujju yaliko akulira ekitongole kya AGOA Girls (2002-2003) nga tannafuuka omukunzi w'amaka g'Obwapulezidenti mu byobufuzi (2003 - 2015). Okuva mu 2016 okutuusa leero, abadde mmemba wa Paalamenti. Mu Paalamenti ey'ekkumi aweereza ku kakiiko akalondoola ensonga za 'enkolagana ya Uganda n'amawanga amalala wamu n'akakiiko ka Paalamenti aka ssaayansi ne tekinologiya.
Ebimukwatako
Si mufumbo. Ebintu by'anyumirwa mu biseera bye eby'eddembe mulimu: Ebyemizannyo n'okusoma ebitabo. Cissy ayagala nnyo okuyamba n'okufaayo eri abakadde, bannamwandu, bamulekwa. Okutumbula ennima ey'omulembe n'okusomesa abantu ku bintu ebyomugaso ebibakwatako.
Kiboijana Margaret N
boijana Margaret N
Eg
Am
annya amalala Kiboijana Margaret Namara
Om
ulimu    Munabyabufuzi
Ek
ibiina ky'eby'obufuzi    Forum for Democratic Change
ugendo     National Resistance Movement
Isaiah Katumwa
Isaiah Katumwa Munnayuganda omukommonsi wa jazz Omukommonsi w'omulele. Awereeza ku Urban TV (Ttivvi ya Uganda emanyikiddwa) mu pulogulaamu eya wiiki, eyitibwa "Jazz with Isaiah". Aweebwa ekitiibwa mu kukyusa abantu abawerako mu Uganda okwagala jazz.
Kiboijana Margaret N
Eby'obufuzi
Yali omu ku babaka ba palamenti abawakanya ekiteeso ky'etteeka erirwanyisa okweyimirirwa nga likyogerako ng'eritaali mu mateeka. Ekiteeso ky'okukyusa ssemateeka ekya Pulezidenti Museveni okugaana okweyimirirwa kw'abeekalakaasi, wamu n'abamenyi b'amateeka abalala kyali kikubaganyizibwako ebirowoozo mu kakiiko k'ekibiina ekifuga. Era yali omu ku babaka abakyala abaali baagala okwesimbawo mu 2021-2026, Disitulikiti y'e Ibanda wansi w'ekibiina ky'ebyobufuzi ekya NRM. Yali omu ku balonzi ba NRM abaalondebwa mu kalulu ka 2020 mu kakiiko k'ebyokulonda. Margaret mulwanirizi w'okulwanyisa obwaavu era agabidde abatuuze b'e Disitulikiti y'e Ibanda ensigo z'emwanyi, embuzi n'embizzi. Kiboijana awaddeyo obuyambi eri SACCO, amasomero n'amakanisa ag'enjawulo.
Isaiah Katumwa
Obuto bwe n'emisomo gye
Awataali ssomero ly'akuyimba oba edduuka ly'omulele oba omusomesa okumutendeka mu kuyimba mu Uganda, Isaiah yagaana embeera y'okugera ebiseera bye eby'omumaaso. Kino ky'ali mu birowoozo bye ng'omuvubuka omuto mu myaka gya 1990 bweyaweebwa omulele ku mattikkira ge, ekivuga ky'eyali talabangako. Omukommonsi w'omulele ono eyeyigiriza ya yimirira nga ku siteegi n'abayimbi ab'amaanyi nga Jonathan Butler, Hugh Masekela, Jimmy Dludlu, Seweto Kinchy nga mu bangi mwe mwali omukommonsi wa Jazz eyasooka nga enkola ye yasikiliza saako n'okukyusa abantu abawerako mu kommonta Jazz. Akyusizza abantu abawerako okwagala okunyiikira mu jazz era ekyusizza ebika by'enyimba, abayimbi n'abawagizi okweyongera mu Uganda, ne East Africa okutwalira awamu. Omufirika, ensenekerevu ne eddini.... bye bigambo ebisatu by'akozesa okunyonyola enyimba ze. ‘’Okusukkuluma ku bisenge ebyatekeebwawo mu kisaawe ky'okuyimba, nzikkiriza mu kweyiyiza ebyo by'eyimba naddala by'empitamu mu bulamu obwa bulijjo okugyayo ennono z'Africa, okukommonta jazz ensenekerevu n'okuyimusa/ okutumbula endiini ’’ Isaiah bw'agamba.
Sabine County, Texas
Sabine County, Texas ye ssaza erisangibwa mu ssaza ly’e Texas mu nsi ya United States of America.
Isaiah Katumwa
Mu kisaawe ky'okuyimba
Obukugu bwe n'okwagala omulele kw'aviira ddala mu myaka 20 egy'emabega, naye yatuuka ku ssa ly'abakugu myaka munaana emabega mu kaseera nga Jazz mu Uganda ne East Africa teyalina w'alagibwa mu kisaawe ky'okuyimba. Mu kaseera awataali kuwulirwa kw'okuyimba kw'omukubi w'ebivuga mu kitundu. Mu 2006, Isaiah yafulumya alubaamu ye eya ‘’Sinza” olw'azanyibwa ku BBC focus on Africa. Eno alubaamu ye yamutemera ekkubo n'oluyimba lwe olw'ali olw'akyaka ennyo olwa “Sinza” ol'amuleetera okumanyika mu ggwanga ne mu mawanga g'ebulaaya. Ye yongerayo n'ebigendererwa bye mu kw'ongera omutindo mu kisaawe ky'okuyimba, obukugu, okuyiiya n'obukugu obutakoma mu Jazz wabula ne mu nnyimba za Africa. Wamu n'okumanya mu nyimba z'obuwangwa, atandiisewo enkola y'okutabika amaloboozi okutumbula endabika ya East Africa, jazz ensenekerevu n'obwagazi eri enyimba z'eddiini. Osobola okuwulira empulira, endowoozo n'essanyu lyayiwa mu nyimba ze ng'aziteekteeka n'okuziyimbz ku siteegi. “Nesiimye olw'abantu okunnyaniriza n'okuwuliriza ennyimba zange…ku nze kirungi era ky'amagero. Ayimbye ku ttivvi ez'amaanyi omuli BBC (UK), PRI (US), African magic TV, DSTV’s Studio 53 ne MNET era alondeddwa mu Awaadi eziwerako.
Ayimbe n'ebayimbi ku siteegi y'emu n'okuggulirawo abamu nga Manu Dibangu, Jonathan Butler, Hugh Masekela, Miriam Makeba, Chaka Chaka, Oliver Mtukudzi, Erikah Badu, Phil Driscoll, Alvin Slaughter, Jimmy Dludlu n'abalala bangi. Awagira kampuni ekola emilele eya C.E WINDS, US mu Florida. Aweereza mu mawanga nga Europe- London UK, Amsterdam, Brussels, Paris, n'emumwanga g'omubuvanjuba n'obuggwanjuba bwa Africa. Ayimbidde abakulembeze abawera 20 era asanyisiza Pulezidenti wa Uganda emirundi egitabalika. Eri ye, obwagazi abawagizi be bwe bamulaga bwe bumuwa amaanyi okweyongerayo. Buli kaseera abantu lw'ebajja mu bungi okumulaba nga akommonta omulele, kimuwa empulira ey'enjawulo, omukisa n'okwesiima mu kaseera ke kamu. Okulaba abantu nga bayimba n'okubiibiza ku nyimba zange z'ennafulumya emyaka egy'emabega, kikomyawo obumanyirivu bw'ange okudda obugya n'okumpa amaanyi okunweza omulele.
Okwagala kwa Isaiah kuli mu kulaba obulamu bw'abavubuka nga bukyusibwa era yewaayo n'ekigendererwa kye eky'ovumbula ebitone by'abavubuka ebitanna kwatibwako ng'akozesa olugero lwe ng'omuntu: Olw'ebyafaayo bye eby'obutaba n'asuubi nga alina okwenonyeza ebisale by'essomero nga w'amyaka 10 gyokka okutuusa kati. “Bwemba n'asobola okutuuka wano w'endi, n'omuntu omulala asobola okukikola n'okusingawo ng'alina katonda” Isaiah mufumbo eri Sheila era nga balina omwana omulenzi Mitchell.
Era asomesa mu masomero nga akyala mu masomero ag'enjawulo okugabana by'eyayitamu, by'eyakola, ebirooto, n'ebyeyayitamu mu bulaamu bwe okutuuka ku buwanguzi. Kino kyasikirizza abavubuka nkuminankumi okuva mu masomero ag'enjawulo ne Yunivasite.
Era aweereza ku ladiyo mu pulogulaamu ey'abuli lunaku eya “The Isaiah Katumwa Show” ku ladiyo ya 106.1 Jazz FM ng'eno gy'akubira enyimba ez'agalwa ennyo abantu okuva mu bayimbi ba Jazz ab'ensi yonna nga agoberera kusaba kw'abawuliriza.
Hanifa Kawooya
Hanifa Kawooya (yazaalibwa nga 21Gatonnya /January,1957) Munnayuganda, munnabyabufuzi era mukulembeze. Mubaka Omukazi mu Paalamenti akiikirira Disitulikiti y'e Sembabule. Kawooya ali mu kibiina ky'ebyobufuzi ekiri mu buyinza ekya National Resistance Movement (NRM).
Gyava n'ebyobuyigirize
Mu 2004, yatikkirwa Ddiguli ye esooka mu by'enkulaakulana eya Bachelors Degree of Arts in Development Studies mu Nkumba University. Oluvannyuma mu 2007 yatiikirwa Ddiguli eyookubiri (Masters) ekywata ku nkwatagana ez'amawanga ag'enjawulo eyitibwa Master of International Relations and Diplomacy nga yagisomera mu Yunivaasite y'emu.
Emirimu n'olugendo lwe olw'ebyobufuzi
Okuva mu 1993-1995, yali mukiise mu lukiiko lw'eggwanga Uganda olufuzi olwa National Assembly. Wakati wa 1998-2002, ye yali akulira eby'empuliziganya ku lukiiko lw'abakyala olwa National Women Council. Okuva mu 1980 okutuuka mu 1992, yaweebwa omulimu era n'aweereza nga kitunzi wa kkampuni y'ennyonyi eya Uganda Airlines n'eya Zambia Airways. Okuva mu 2016 okutuusa leero, abadde mubaka mu Paalamenti ya Africa eya Pan African Parliament. Hanifa era yakolako ng'omuwanika w'akabondo k'ababaka ba Paalamenti ab'ekibiina kye eky'ebyobufuzi mw'ali ekya National Resistance Movement. Era yaliko Omukubiriza w'olikiiko lwa Disitulikiti y'e Sembabule. Yakolako mu kitongole ky'eggwanga eky'emisola ekya  Uganda Revenue Authority ng'akola nga Senior Principal Revenue Officer mu 2001. Yakolako ng'omumyuka wa RDC (Deputy Resident District Commissioner) owa Disitulikiti y'e Rakai. Okuva mu 2001 okutuusa leero, abadde Mmemba mu Paalamenti ya Uganda.
Florence Nakiwala Kiyingi
'''Florence Nakiwala Kiyingi oba Florence Nakiwala. mukyala munnabbizinensi era munnabyabufuzi. Minisita omubeezi ow'abavubuka era n'ensonga z'abaana mukaseera kano ku kabbinenti ya Uganda.''' Yalondebwa ku kifo kino nga 6 ,ogwomukaaga 2016. Era ye mumyuka owokusatu ow'ekibiina ekidukanya omupiira mu Uganda,omukyala asoose okutwala ekifo kino mu Uganda. Nate era akola nga ssentebe w'ekibiina ekigatta abavuba mu mawanga akagaliko amatwale ga Bungereza eyalondebwa mu kifo ekyo mu 2017.
OBUVO N'OKUSOMA
Florence Nakiwala yazaalibwa mu 1972,e Kimanya, Masaka disitulikiti,ew'omugenzi Charles Ssonko ne Perepetwa Najjuma,ng'omwana owomunaana mu baganda be 12.Taata yali omwami w'essaza ly'e Buddu mu kiseera ekyo.Yasomera ku Kimanya Primary School nga tanaweebwa kifo ku Trinity College Nabbingo gye yamalira O-Level ne A-Level,yalondebwa eky'obwapulifeekiti bw'obuyonjo ku ssomero.
Yasomera ku Ssetendekero e Makerere, n'afuna ddiguli mu by'obusubuzi.Nga gy'ali yalondebwa ku kakiiko ka Nkoba za Mbogo, ekibiina kya bayizi abaganda ku Ssetendekero e Makerere. Era yawerezako nga omukulembeze wa bayizi be ssomo ly'ebyobusubuuzi. Mu mwaka gwe ogusooka e Makerere,yasisinkana era oluvanyuma n'agwa mu mukwano n'omwami we,Deogratius Kiyingi, mmemba wa Paalamenti wa konsitituwense y'e Bukomansimbi eyobukiika ddyo mu Paalamenti eye 10 (2016-2021).
Emirimu ne bizinensi
Ng'omuvubuka,akyali mu ssomero wakati ,yagenda e London n'alaba engeri eby'obulamu ebirungi gyebitambulamu.Kino kyatondawo obwagazi obungi gyali okubeera ne ddwaliiro edungi  ng'akuze.Ng'amaze okutikirwa e Makerere yatandikawo Lisa Medical Centre,eriyina amatabi amangi n'amalwaliiro g'ekiseera ekimpi mu Uganda n'ettabi mu Nairobi,Kenya.
Emirimu mu gavumenti ya Buganda
Yawereza nga Minisita w'ensonga z'abavubuka mu Bwakabaka bwa Buganda mu bbanga lya myaka etaano.Awo nawereza nga Minisita we by'obulambuzi mu Bwakabaka,ekifo kye yatwala ppaka ogwomukaaga 2016.
Career in national politics
Mu kulonda kwa bonna okwa 2016, Florence Nakwala yavuganya ku kifo ky'omubaka omukyala akiikirira disitulikiti ya Kampala mu paalamenti ey'ekkumi (2016 - 2021). Yavuganyiza ku kaadi y'ekibiina kya Democratic Party. Yawangulwa omubaka eyali mu Nabilah Naggayi Sempala eyali mu kifo ekyo ng'ono yali wa kibiina kya Forum for Democratic Change. Mu ngeri eyeewuunyisa, nga 6 Ogwomukaaga 2016, Pulezidenti Yoweri Museveni yawa Nakiwala obwa minisita w'ensonga z'abavubuka n'abaana.
Obuntu bwe
Florence Nakiwala Kiyingi abadde mu bufumbo ne Dogratius Kiyingi okuva mu 1998. Era bakatoliki. Awamu, balina abaana bataano, abalenzi basatu n'abawala babiri. Okuva nga 6 Ogwomukaaga 2016, yalondebwa nga ssentebe wa ttiimu ya Express FC, ng'esamba mu liigi ya Uganda eya babinywera.
Holy Keane Amooti
Holy Keane Amooti Munnayuganda omuyimbi w'enyimba z'eddiini, ekidandali ne reggae. Ayimbidde mu Kenya, Rwanda ne Tanzania, era yagabana siteegi ne Papa san, Michelle Bonilla, Wilson Bugembe, Exodus, ne Judith Babirye.
Obuto bwe n'emisomo gye
Amooti yazaalibwa Mugisa Keneth nga 7 Ogwomusanvu 1986, mu Fort Portal. Yakula ne jajjawe eyali mu Buggwanjuba bwa Uganda (Disitulikiti y'e Kasese). Mu 1998, yafiirwa maamawe ne taatawe mu 2000 nga bombi baafa kawuka akaleeta siliimu. Mu 2003, sengawe ne jajjawe bombi baafa. Ng'omwana omukulu mu famire y'abaana bana, Holy Keane yeyasigala okulabirira bagandabe. Yasomera ku Equator Model Primary School, Kasese Secondary School era natikkirwa okuva mu Ssetendekero wa Makerere University mu 2012 ne Diguli esooka mu kuzannya katemba n'okuzannya filimu eya bachelor's degree in performing arts and film.
Savio Kabugo
Savio Kabugo (yazaalibwa nga 20 Ogusooka, 1995) muzannyi wa mupiira Munnayuganda nga mu kiseera kino azannyira jwaneng galaxy fc mu botswana.
Yunivaasite ya Victoria
Oluvannyuma lw'okuzannya obulungi mu Fufa Super League, Uganda Cup era ne mu Uganda, Savio yeefunira omukisa okugezesebwa mu Bidvest Wits mu Gwomukaaga, 2013. Mu Gwomwenda, 2014 ng’ali ku ttiimu y’eggwanga Savio Kabugo yafuna obuvune era omupiira gwe yasembayo okuzannya mu kiraabu mu 2014 gwali mu Gwakkumineebiri nga bavuganya ne Bright Stars, gwe yasobola okuzannya oluvannyuma lw’okumira eddagala eriweweeza ku bulumi.
Kiraabu ya KCCA
Mu Gusooka, 2015 Savio yeegatta ku kiraabu ya Kampala City Council Authority Savio Kabugo y'omu ku bazannyi ba KCCA FC abaafuna akabenje nga bagenda e Ntungamo nga beetegekera fayinolo ya Uganda Cup 2015 nga bavuganya SC Villa.
Kiraabu ya URA
Nga 4 Ogwekkumineebiri, 2015 Savio Kabugo yassa omukono ku ndagaano ya kiraabu ya URA ey'omwaka ogumu. Kabugo yazannyira abasolooza emisolo emipiira mukaaga emijjuvu, URA bwe yakubwa kiraabu ya Express ggoolo 2-1 mu Gwokusatu, 2016 gwe mupiira gwe yasembayo okuzannya mu kiraabu ya URA.
Kiraabu ya Proline
Mu Gwomunaana, 2016 Savio Kabugo yeegatta ku kiraabu ya Proline Nga 18 Ogwekkumi, 2016 Savio Kabugo yateeba ggoolo ye esooka mu kiraabu ya Proline nga battunka ne kiraabu ya Sadolin paints mu kisaawe ky'e Kyabazinga e Bugembe.
Kiraabu ya AS Vita
Mu Gwekkumineebiri, 2018, Savio yeegatta ku kiraabu ya AS Vita okuva mu SC Villa n'endagaano y'emyaka esatu.
Sebeta City
Nga 31 Ogwekkumi, 2019, Savio yeegatta ku kiraabu ya Sebeta City eya Ethiopia.
Emirimu gye okwetooloola ensi yonna
Savio Kabugo yasooka okulabikirako ku ttiimu ya Uganda nga 6 Ogwokubiri, 2013 mu kisaawe ky'e Amahoro, Kigali mu mupiira gw’omukwano ogw’ensi yonna wakati wa Uganda ne Rwanda omupiira gwaggweera mu maliri 2-2. Kabugo yazannya ng'omuzibizi omukulu ne Denis Guma. Savio Kabugo ajjukirwa nnyo olw’omutwe gwe yakuba ku ddakiika ey’omwenda ogwatuusa Uganda ku buwanguzi obw'amaanyi 1-0 nga bavuganya ne "Bannaghana" abaawagirwa ennyo mu mipiira egyakamalirizo mu mpaka z'okusunsula abeetaba mu kikopo ky'amwanga mu 2015 ezaayindira mu kisaawe ky'e Namboole. Mu Gusooka, 2014, omutendesi Milutin Sedrojevic, yamuyita okubeera ku ttiimu ya Uganda egenda okuzannya empaka z'amawanga ga Afrika eza 2014. Ttiimu eno yakwata kya kusatu mu kibinja ky'empaka zino oluvannyuma lw'okuwangula Burkina Faso, okukola amaliri ne Zimbabwe n'okuwangulwa Morocco.
Savio Kabugo ye yali Omuzira nga Uganda ekuba Ghana ggoolo 1-0 e Namboole mu mupiira gwa AFCON Qualifier mu Gwekkuminogumu, 2014. Ggoolo ye ye yateeba n'omutwe yayamba ttiimu y'eggwanga (Cranes) okufuna obuwanguzi obwali bwetaagibwa ennyo. Ku ebyo kw’ogatta nti bulijjo yabuukanga mu bbanga okufuna omupiira era emirundi egisinga yagufunanga.. Ng’akozesa omubiri gwe, yali musajja wa kiwago ddala okuyitako omwali okusimba amakuuli n'okunyakula omupiira bye yawangulanga. Oluvannyuma lw’omupiira gwa Uganda ne Togo mu kisaawe e Namboole, omuzibizi wa Cranes, Savio Kabugo yaweebwa omujoozi gw’omupiira era n’engatto z'omupiira okuva ewa Emmanuel Adebayor mu kasenge ka Cranes akambalirwamu oluvannyuma lw’okumusanyusa ng'asamba omupiira.
Obulamu bwe
Savio Kabugo yafiirwa bazadde be bombi ku myaka emito. Kizibwe wa Ivan Bukenya, omuzannyi w’omupiira omukugu mu Uganda eyazannyirako Kaizer Chiefs mu liigi y’omupiira eya South Afirika.
Ebitiibwa
SC Yunivaasite ya Victoria
Ssekinnoomu
Maurice Kirya
Maurice Kirya (yazaalibwa nga 4 Ogwekkuminogumu 1984) Munnayuganda, muyimbi, muwandiisi wa nnyimba, muzannyi w'amizannyo, era omulwanirizi w'eddembe ly'abantu. Muyimbi w'alinnya amanyikiddwa mu East Africa n'obugagga obw'ekyasa mu bumanyirivu mu kisaawe ky'okuyimba.
Omuwanguzi wa Awaadi ya The 2010 RFI (Radio France Internationale) Discoveries Award winner Maurice aweebwa ekitiibwa ng'omutandiisi w'ennyimba ekika kya soul music mu Uganda  – nga y'engeri gye yafulumizaamu oluyimba lwe olwa ‘’Mwooyo’’ Sitayilo esiimibwa ob'agoberezi be okuva ku  mikutu mugatta bantu, abawagizi, n'abagazi b'ennyimba.
Kirya ayimbidde mu mawanga agasoba mu 35, ayimbye n'abayimbi omuli Omuyimbi wa America ow'amaanyi, NE-YO, omuyimbi wa German omunene Mark Forster, n'omuzannyi wa filimu owa America Jordin Sparks.
Maurice era azannye mu Filimu za Hollywood films nga The Queen Of Katwe nga yazannya nga 'Theo' (wamu ne Lupita Nyongo & David Oyelowo, era y'azannya ne mu The Last King of Scotland nga yazannya n'abazannyi nga Forest Whitaker, Kerry Washington & David Oyelowo. Kirya kaakano azannya mu ‘The Girl In the Yellow Jumper’’ filimu en'atera okufulumizibwa nga dayilekita w'ayo ye Loukman Ali.
Ye mutandisi era omukulembeze wa kampuni ya 'The Sound Cup Coffee' kampuni ey'atandika nga ekifo awalibwa emmere mu 2013. Era ye mutandiisi/ mukulembeze wa 'Piz & Pots'. Piz & Pots kampuni eno yeteekateeka ebikujjuko egya buli mwaka mu kuyimba ebya KIRYALIVE FESTIVAL mu Kampala nga baky'aza abayimbi okuva mu ggwanga n'okwetoloola ensi yonna.
Kirya muvubuka era omulwanirizi w'ebyobulamu akolagana n'ekitongole kya Hijra, & UNHCR mu Uganda mu maanyi ag'okukuuma obulamu n'eddembe ly'ababudami.
Olw'okwagala kw'alina mu kukuuma obutone n'ebisolo by'amunsiko, Kirya yatuumibwa ambasadda wa WILD AID ng'ali wamu n'abazannyi ba filimu ab'amaanyi nga Jackie Chan, Tony Jaa ne Li Bing Bing, omuyimbi era omuzannyi wa filimu omukyala. Yawangula awaadi mu kuyimba eya RFI’s 2010 Discoveries Music Award. Yawangula ekirabo kya ssente kya Ddoola z'amerika 18,000 okukulakulanya emirimu gye. Yategeka okuyimba mu Paris n'olutabaalo lwa mwaka mu Adrika nga yatabaala mu mawanga 35. Yalondebwa mu vidiyo y'omwaka esinze eya afro pop mu awaadi za 2012 channel O video music awards. Yali omu ku bayimbi ba Uganda abasatu okuyimba ku bikujjuko by'mwaka eby tribe mu South Africa.
Maurice Kirya azaalibwa mu maka g'abayimbi nga nnyina we omugenzi yateranga okubatuuza nga boota omuliro buli lw'ekutabanga masanyalaze, oluvanyuma n'abayigiriza ennyimba z'ennono n'obuwangwa saako n'ebikokyo, okuagala kwe eri okuyimba kwayatiikirira nnyo mu biro bino. Akola ennyimba ze mu ngeri ey'enjawulo nga, Mwooyo ne rnb, soul & jazz. Akuba gita,bass n'ennanga era y'ewandiikira ennyimba ze. Buli lw'eyabuuzibwa nga butya bw'awandiika ennyimbaze y'abaanukula nga nti ‘’Ndaba ekifaananyi, mpulira embeera, n'efumitiriza n'oluvanyuma oluyimba ne lunzigira’’
Ebijuliziddwamu
<references group="" responsive="1">
Derrick Nyeko
Ebimukwatako: Yazalibwa mu 1992 mu ddwaliro ly'e Nsambya mu Kampala ng'era munnayuganda.
Ekibiina ky'eby'obufuzi: National Unity Platform (NUP)
Eby'obufuzi ebirala byeyeekusaako: National Resistance Movement (NRM) nga eno gyeyava
Derrick Nyeko Keko munnayuganda eyazalibwa 1992 nga munabyabufuzi akiikirira Makindye East mu palamenti eya 11 okuva mu 2021 ne 2026 n'okubeera minista ow'ekisikirize owa pulezidenti wamu n'eby'obukuumi  Memba w'ekibiina ekivuganya gavumenti ekya National Unity Platform (NUP) ng'awagira n'ekisinde kya People power, Our Power Movement, wabula  mu kusooka yaliko ne mu kibiina ekifuga ekya National Resistance Movement (NRM).
Omulimu
Nyeko yaweereza ng'omuwandiisi w'ensonga z'abayizi mu Uganda Youth Council for Market Zone mu 2011. Oluvannyuma yalondebwa ng'omuwandiisi w'ebyempuliziganya mu mwaka gwe gumu era n'akola n'akakiiko k'abavubuka mu Buganda ku mutendera gw'ekitundu. Era yaweereza nga Youth Councilor wa Makindye Urban Council era nga NRM Youth Council Publicity Secretary for Kampala, ekifo ekyaleetawo enkaayana kubanga yalabibwa ng'ali mu bibiina by'ebyobufuzi bibiri, NRM ekifuga n'ekivuganya National Unity Platform (NUP).
Okukwatibwa
Nyeko yakwatibwa n'ateebwa mu biseera eby'enjawulo mu kampeyini ze ez'omubaka, era n'omukulembeze wa NUP Bobi Wine mu kampeyini za Bobi ez'obwapulezidenti ne mu kwekalakaasa olw'abawagizi b'oludda oluvuganya abaabula.
Ebyafaayo n'okusoma
Nyeko yazaalibwa mu ddwaliro lya Nsambya mu Kampala mu 1992 mu bazadde ba Japadhola, Mr. Paineto Ofumbi ne Mrs. Florence Ofumbi. Yakulira mu Wabigalo, Namuwongo mu disitulikiti y'e Kampala mu maka g'abantu mukaaga. Yasomera ku Ebenezer Primary School e Wabigalo, St. Peter's Secondary School Nsambya ku O-Level ye ne St. Mary's College Lugazi ku A-Level. Oluvannyuma yasomera mu Kampala Film School gye yasomera dipuloma mu firimu.
San Augustine County, Texas
San Augustine County, Texas ye ssaza erisangibwa mu ssaza ly’e Texas mu nsi ya United States of America.
Abraham Chepkirwok
Abraham Chepkirwok yazalibwa nga 18 mu mwezi ogw'ekuminoogumu mu 1988 nga munayuganda aduka emisinde emiipi eyakuguka mu gya mita 800. Y'alina likodi ya Uganda mu buwanvu buno ne dakiika 1:43.72 minutes gyeyafunira mu mwezi ogw'omusanvu mu 2008 mu Madrid. Alina omudaali ogw'ekikomo mu mpaka z'abamusaayi muto eza World Junior Championships ezaali eza 2006 nga yeetaba mu mu mizannyo gya Olympic egya 2008.
Obulamu bwe
Yazalibwa mu Kapchorwa. Mu mwezi ogw'omukaaga mu 2006, yali adduse mita 800 ne dakiika 1:45.0, mu Kampala. Nakino, yeyalino likodi ya sizoni ey'abamusaayi muto munsi yonna, ey'abaddusi abalina emyaka 19 n'okuda wansi. Mukupima obudde bweyaduka ng'okozesebwa ssaawa y'amasanyalaze, yadukira edakiika 1:45.44 naatukirirza kino mu Heusden. Yavuganya mu mpaka z'abamusaayi muto eza mu Beijing eza 2006 World Junior Championships gyeyawangulira omudaali ogw'ekikomo, nga yali akulembedde emisinde gino wakati w'obufubutuko bwa mirundi ebiri naye mu kulinaana enkolerero bana Kenya babiri nebamuwangula.
Mu sizoni ya 2006–07 eyali ey'okudukira munda mu Stuttgart, yaduka edakiika 1:46.91 mu za mita 800. Eno yali likodi ya Uganda ey'emisinde gy'okudukira munda. Yagulawo sizoni y'okudukira wabweru nakuwangula misinde gya IAAF Grand Prix mu Dakar. Yawangula n'egya Grand Prix meet mu Hengelo, n'amaliriza ng'akutte kifo kyakusatu mu za Super Grand Prix meet e Doha, ne mu za Golden Spike Ostrava n'egya Bislett Games. Olwo mu mwezi ogw'omusanvu, mu 2007, yawangula ng'ataddewo esaawa enungi ey'edakiika 1:44.78 mu mpaka za Grand Prix meet mu Athens. Ekifo eky'okutaana mu mizannyo gya All-Africa Games zaagobererwa okuyingira empaka z'ensi yonna eza 2007. Chepkirwok yatuuka ku lawuundi esembayo ku misinde egyali egy'embiranye, ng'abadusi bonna baamalira mu buwanvu bwa dakiika emu ne sekonda 47, Chepkirwok yakwata kyakuna n'obudde bwa 1:47.41. Nga zino zaali sekonda 0.02 emabega w'eyawangula omudaali ogw'ekikomo, ate sekonda 0.01 mumaaso gw'eyakwata eky'okutaano. Ng'azingako sizoni, Chepkirwok yakwata kifo kyamusanvu mu mpaka za 2007 ez'akamaliri ez'emisinde gy'ensi yonna.
Mu sizoni ya 2007–08 ey'okudukira munda, Chepkirwok yavuganya mu za 2008 ez'ensi yonna eza World Indoor Championships. Yatuuka ku lawuundi y'oluzannya oludirira olw'akamalirizo n'amalira mu kifo kyakuna, wabula nga teyasobola ku genda ku z'akamalirizo. Mu biseera by'ekyeeya yakola bulungi.Yagulawo nakukwata kifo kyakubiri mu Doha, na'wangula eza ISTAF Golden League meet mu Berlin. Yakwata kyakubiri mu mpaka za Grand Prix meets mu Madrid ne Athens, n'awangula egya Super Grand Prix meet mu Crystal Palace, London. Mu Madrid, yali ataddewo obudde obusinga ng'adukidde edakiika 1:43.72, ng'eno likodi ya Uganda. Mu kuyingira emizannyo gya 2008 egya Olympics, Chepkirwok yeyaka eyaliko ng'omudusi w'emisinde emiipi ku kibiinja kya Uganda kyeyali etutte okugikiikirira. Mu mpaka za mita 800 teyatuuka ku z'akamalirizo, naye yamalako sizoni nakumalira mu kyakubiri mu misinde gya 2008 egy'akamalirizo egy'ensi. Nga 2009 atandika, kyalangirirwa nti Chepkirwok yali alondeddwa okuweebwa ekirabo ky'omuddusi eyali asinze bane mu mwaka ogwo. Wabula nga yakwata kyakubiri mu kugaba ekirabo kino emabega wa Moses Kipsiro ne Benjamin Kiplagat.
Mu mwezi ogw'okubiri mu 2009 yatekawo likodi y'eggwanga ey'okudukira munda mu mita 1000 metres, ng'adukidde obudde bwa 2:18.18 mu Stuttgart.
Chepkirwok akiikirirwa PACE Sports Management, ng'atendekebwa Ricky Simms.
Brian Umony
Brian Umony (eyazaalibwa nga 12 Ogwekkumineebiri 1988 e Jinja, Uganda) munnayuganda omuzannyi w'omupiira gw'ebigere azannyira ttiimu ya Kampala City Council FC. Okuva mu 2009, abadde muzannyi wa ttiimu y'omupiira y'eggwanga lya Uganda.
Obuto bwe
Yazaalibwa nga 12 Ogwekkumineebiri 1988 e Jinja mu maka ga Francis Kermit ne Loise Uwanchango, Umony y'asembayo obuto mu baana bana. Oluvannyuma lw'okufa kwa nnyina mu 1997, yagenda e Kampala okubeera ne kojja we. Yatandika okuzannyira omupiira ng'akyali muto naye n'afuba okuyingira mu ttiimu z'essomero kubanga yali yeerabirwa buli kiseera olw'obutono bwe.
2008-09
Mu sizoni ye ey'okubiri ng'ali ne KCC, yateeba ggoolo 19 mu Uganda Super League, ng'asinga Peter Ssenyonjo owa Police FC eyawangula engule y'ebikopo mu liigi. Umony era yayamba nnyo mu ttiimu ye okutuuka mu lukungaana olw'okubiri mu 2009 CAF Champions League ng'awangula ebikopo bina, nga mw'otwalidde n'ebikopo ebyayamba okuwangula Ferroviário Maputo ne Supersport United. Era yawangula empaka 16 mu ttiimu n'eggwanga.
2009-12
Oluvannyuma lw'okugezesebwa okumala wiiki nnamba, Umony yassa omukono ku ndagaano y'emyaka ebiri ne South African Premier Soccer League club Supersport United ku nkomerero ya June 2009. Nga Jjulaayi 8, 2010, yasumululwa SuperSport United.
Nga 31 Ogwokuna 2010, Umony yagenda ku University of Pretoria F.C. ng'akyusibwa. Yassa omukono ku ndagaano y'omwaka gumu ne TUKS ejja kukolebwa wamu n'omwaka gwe yali asigadde ku ndagaana ye eya SuperSport. [okutangaaza kwetaagibwa]
Mu Gwokubiri 2011, oluvannyuma lw'okutendekebwa n'ekibinja mu kiseera ky'omwaka, Umony yassa omukono ku ndagaano y'omwaka gumu ne Portland Timbers mu mwaka gwabwe ogwasooka mu Major League Soccer.
Oluvannyuma lw'omwaka gwa 2011, Timbers yalangirira nti baagaana okugula eddembe lya Umony era nti tajja kuddayo mu mwaka gwa 2012.
Mu Janwali 2012, Umony yassa omukono ku ttiimu ya Vietnamese Becamex Binh Duong.
Mu Ddesemba 2012, Umony yassa omukono ku ndagaano y'emyaka ebiri ne ttiimu y'e Tanzania Azam FC.
Mu Gwokuna 2018, Umony yagenda e India n'akola endagaano ne ttiimu ya I-League Gokulam Kerala FC ku ndagaano y'omwaka gumu.
Ttiimu y'eggwanga
Umony yazannyira ttiimu y'eggwanga lya Uganda ey'eggwanga omupiira gwe ogusooka mu 2009. Yawangula ekikopo kya CECAFA Cup mu 2008 n'ebikopo bitaano ebyayamba eggwanga lye okuwangula ekikopo ky'omulundi ogw'ekkumi ekya CECAFA.
Obulamu bwe
Umony yamaliriza emisomo gye mu Kyambogo University. Ayagala nnyo okusoma ebitabo bya Shakespeare.
Muhammad Shaban
Muhammad Shaban (eyazaalibwa nga 11 Ogwolubereberye 1998) munnayuganda omuzannyi w'omupiira gw'ebigere azannyira Onduparaka.
Omupiira gw'ensimbi
Yazaalibwa mu Arua, Shaban yassa omukono ku ndagaano ne Vipers mu 2015, naye n'aggwaamu era n'akola ne Onduparaka. Yassa omukono ku ndagaano y'emyaka esatu ne Kampala Capital City Authority mu Okitobba 2017, n'awangula omulundi gwe ogwasooka omwezi gumu oluvannyuma. Mu Gwomunaana wa 2018 yakwataganyizibwa n'okusengulwa mu kibiina kya South African club Orlando Pirates ne Moroccan club Raja Casablanca. Yakola endagaano ne Raja Casablanca mu mwaka gwa 2018[1], ng'azannyira mu liigi emirundi etaano, nga tannaba kudda mu Vipers mu Gwomunaana 2019.
Ttiimu y'eggwanga
Yasooka kuzannyira mu nsi yonna mu 2016, era n'ayitibwa mu ttiimu ya 2017 Africa Cup of Nations.
Julia Sebutinde
Julia Sebutinde mulamuzi Munayuganda ali mukuwereza ekisanja kye eky'okubiri mu Kkooti y'Ensi Yonna oluvanyuma lw'okuddamu okulondebwa mu Mweezi gw'ekumin'ogumu 2, 2020. Y'akulira Yunivasite ya Muteesa I Royal Yunivasite, Yunivasite yo Obwakabaka bwa Buganda. abadde mulamzi wa kkooti okuva mu gw'okusatu 2012. Ye mukazi asoose okuva ku Ssemazinga wa Africa okukola ne kkooti y'Ensi yonna. Nga tanalondebwa kukola na kkooti ya Nsi yonna, Sebutinde yali mulamuzi wa Special Court for Sierra Leone. Yalondebwa kw'ekyo ekifo mu 2007.
Mu Africa
Julia Sebutinde yasooka kukola mu minisitule y'ebyamateeka mu Gavumenti ya Uganda okuva 1978 okutuusa mu 1990. Nga yakamala okutikirwa mu Yunivasite ya Edinburgh mu 1991 yakolera mu minisitule y'amawanga agaliiko amatwala ga Bungereza mu United Kingdom. Oluvanyuma yegatta ku minisitule y'ebyamateeka mu Ggwanga lya Namibia eyali yakafuna obwetowaze mubiseera ebyo mu 1996 yalondebwa okubeera Omulamuzi wa kkooti enkulu eya Uganda. Mukifo ekyo yali akulira obukiiko busatu obunonyereza obukwatagana ku bitongole bya Gavumenti bino wamanga:
Mu kkooti eyenjawulo ku Sierra Leone
Mu 2005 Omulauzi Julia Sebutinde yalondebwa, olw'okusembebwa gavumenti ya Uganda okutuula eyali eteredwawo ekibiina ky'amawanga amagatte ki United nations okutunulira e Ggwanga lya Sierra Leone. ouvanyuma yalondebwa okubeera omulamuzi w'akasenge ka kkooti ake 11, mukiseera ekyo nga avunnanyizibwa okuwulira omusango ogwali guvunaniba eyali omusajja owamaanyi e Liberia, Charles Taylor. Mukifo ekyo yagaana okwetaba mu kuwulira omusango gw'okukwasisa empisa puliida wa Charles Taylor ekintu ekiyisa olugaayu mu nkola yabanamateeka kyoka teyatekebwako kakwakulizo kona okuva eri Special Court for Sierra Leone.
Mu kkooti y'Ensi yonna
Mu kulonda kw'abalamuzi ba kkooti y'Ensi yonna okwa 2011 ICJ judges election, 2011, Sebutinde yali omu ku munaana abali bavuganya okujjuza ebifo bitano ebyabalamuzi ba Kkooti y'Ensi Yonna ku, oluvanyuma lw'okulondebwa ebibinja by'ensi ya Croatia, Denmark, ne Uganda in mu Permanent Court of Arbitration. Mu kulonda, omuwangula aba yetaaga okuwangula United Nations General Assembly ne mu United Nations Security Council. Olunaku olwasooka olw'okulonda, bana bebalondebwa okujjuza ebifo lwakuba ekifo eky'okutaano tekyajuzibwa. Okulonda bwekwayongezebwayo, Abdul Koroma, eyakirimu okuva e Sierra Leone, yali afunye obululu mwenda ku bululu e 15 mu lukiiko lw'ebyokwerinda, ku bululu omunaana obwali bwetagisa okulondebwa. Mu Lukiiko lwa bonna "General Assembly", oluvanyuma lw'okulonda emirundi etaano, Julia Sebutinde, eyali yesimbyewo omulundi ogusooka yali afunye obululu 97 ku bululu 193 ku bululu 97 obwali bwetagibwa okulondebwa. Okusuula akalulu bwekwaddamu nga 13 Ogwe Kkumineebiri 2011, Sebutinde yawangula mu Lukiiko lw'ebyokwerinda ne Plamenti ya bonna, era n'alangirirwa okubeera nga y'alondedwa.
Obuvunanyizibwa obulala
Julia Sebutinde mufumbo eri John Bagunywa Sebutinde nga balina abawala babiri. Kigambibwa nti ayagala nnyo ennyimba, omupiira wamu n'okuwuga. Awomerwa nnyo emmeere y'Abayindi n'emmere y'ebirungo. Omulamuzi Sebutinde ye Senkulu wa Yunivasite ya  International Health Sciences University, mu Kampala, ekifo ky'aabaddemu okuva mu 2008.
Gyebisimbulizidwa
<references group="" responsive="1">
Susan Muwonge
Susan Muwonge (yazaalibwa mu 1977) munayuganda omuvuzi wa mmotoka z'empaka era omusomesa. Ayitibwanga 'Super Lady' ne "Queen of Speed", mu 2011 oluvannyuma lw'okufuuka omukyala eyasooka okuwangula empaka z'emmotoka mu Uganda.
Okusoma
Yazaalibwa kitaawe Kitonsa Fred ate nnyina eyafa yali Namukasa Regina era yagenda ku St Mary's Primary School Nabbingo ku Primary School (PLE), yamaliriza Uganda Certificate of Education (UCE) okuva ku St Henry's Buyege Girls化 Secondary School ne Uganda Advanced Certificate of education (UACE) okuva mu Gombe Secondary School. Yasomera mu Makerere University n'afuna diguli ya BBA n'oluvannyuma yeegatta ku Kyambogo University n'afuna ku Bachelor's in Early Childhood Education.
Emirimu
Amangu ng'amaze okuttikirwa,ye n'omwami we Lawrence Muwonge baatandikawo St Francis Junior School mu Buddo Wakiso Distric t. Yagula emmotoka ey'empaka eyasooka, Mitsubishi Evo 2 eyali evugibwa Jamil Ssenyonjo n'atandika okuvuganya mu 2005. Mu mpaka ze ezasooka mu Rakai, yamaliriza mu kifo eky'omukaaga. Omulimu gwe ogw'okuvuga eby'empaka mubutongole gwatandikiira ku Garuga Racing Track mu 2007. Yafuuka omukyala eyasooka okuwangula ekikopo ekya National Rally Championship (NRC) mu Ogwekuminogumu 2011, bweyawangula Ponsiano Lwakataka mu 300 km Independence rally mu Festino City Race Circuit. Muwonge bw'atabeera mu kuvuga motoka za mpaka n'okusomesa, ayagala nyo okulima, okuzannya n'okuyimba.
Sinach
Osinachi Kalu Okoro Egbu, amanyiddwa nga Sinach , muyimbi , muwandiisi wa nnyimba era nga yakulembera  okusinza mu  Loveworld okutuusa mu mwaka gwa 2021 mu ggwanga lya   Nigeria. Muyimbi era omuwandiisi w'ennyimba eyasooka okulabikirako ku ntimbe gaggadde okumala wiiki 12 eziddiringana. Oluyimba lwe olwa "Way Maker",  lwalondebwa  emirundi  3 era neruwangula okuba oluyimba lw'omwaka ku  awaadi za  GMA Dove ez'omulundi  ogwa 51 ekyamufuula omunigeria eyasooka okuziwangula. Sinachi era yawangula oluyimba lw'omwaka mu mpaka za BMI, mu 2021 yasiimibwa mu palamenti ya Amerika eya US Congress bweyali  alambula eggwanga eryo.
Yaakafulumya alubaamu z'ennyimba 9 wamu n'ennyimba endala nnyingi okuli  "I Know Who I Am", "Great Are You Lord", "Rejoice", "He Did It Again", "Precious Jesus", "The Name of Jesus", "This Is My Season", "Awesome God", "For This", "I Stand Amazed", "Simply Devoted" and "Jesus is Alive".
"Way Maker" lwamumanyisa nnyo wamu n'okufuna engule nnyingi okuva lwe lwafuluma mu 2015. Akatambi ka Way Maker ke kookubiri mu butambi obusinga okwekenneenyezebwa  mu Nigeria  ku mukutu gwa youtube. Mu gwookusatu gwa 2019, akatambi k'oluyimba luno kakwata ekifo eky'okusatu mu Nigeria bwe kaweza abalabi obukadde 100 ku mukutu gwa youtube  nga akulembeddwa Fall olwa Davido ne Jon ny olwa Yemi Alade. "Way Maker" luddiddwamu abayimbi abalala 60 okuli Michael W. Smith, Darlene Zschech, Leeland, Bethel Music, and Mandisa nga luyimbiddwa ne mu nnimi endala nnyingi. Mu wiiki ezaasooka mu muggalo ogwaleetebwa Corona Virus mu 2020, oluyimba luno lwakwata akati nga wano obutambi obw'enjawulo  bwa kwatibwa mu malwaliro, paaka ,nga bulimu abantu bangi nga bayimba. . Oluvannyuma lw'okubeera oluyimba olwakulembera ennyimba 100 okumala ebbanga mu  Christian Copyright Licensing International  mu 2020  okuva mu  gw'omukaaga okutuuka mu mwezi gw'ekkumi neebiri, ekyalufuula oluyimba olusinze okuzannyibwa mu kkanisa  mu mawanga ga Amerika  mu 2020.
Sinach yafuna satifikeeti y'ekijjukizo eya Bethlehem Hall of Faith   bwe yali akyaddeko mu Isirayiri mu gw'ekkumi n'ebiri  2017. Mu gw'omwenda gwa 2019, Sinach yafuuka omuyimbi w'eddiini  okuva mu Afrika eyasooka  okulambula Buyindi, nga ategese ebivvulu ebyetabibwako enkumi n'enkumi z'abantu. Mu gw'okutaano gwa 2020,  yafuuka omuyimbi eyasooka okuva  mu Afrika  okukulembera olutimbe  gaggadde  ng'omuwandiisi w'ennyimba z'eddiini.
Obuto bwe
Sinach ava mu  Ebonyi State, mu bugwanjuba  Nigeria, era muwala owookubiri ku baana musanvu.
Sinach yatandiika okuyimira famire ye ne mikwano gye mu 1989 ng'ekinyumu, bwe yali omukozi era  omu ku bayimbi mu kwaya ya Christ Embassy, Ekkanisa y'omusumba Chris Oyakhilome's. Yasoma physics  era natikkirwa mu yunivasite ya  Port Harcourt, Rivers State, Nigeria. Yasooka nayagala okusooka okuvaako mu Nigeria oluvannyuma lw'okutikkirwa, wabula omusumbawe Chris Oyakhilome naamuwabula obutakikola.